Egiptoko I. dinastia

Egiptoko I. dinastia, Egiptoko II. dinastiarekin batera, Egiptoko Aro Dinastiko Goiztiarra edo Aro Tinistarraren zati da, bere jatorria, Tinisen baitu (Tis egiptoeraz), Abidosetik gertu dagoen hiria, Goi Egipton.

Aro honek, Naqada IIId deritzon garaiaren amaierarekin bat egiten du (Samaniarraren amaiera), eta K.a. 3100etik K.a. 2900 arte irauten du, gutxi gora-behera, kronologia hau, iturri bibliografikoetan aldatu egiten delarik hartutako datazio metodoen arabera.

Lehen faraoiek, Goi eta Behe Egiptoren bateratzea sendotzen dute euren boterepean, Antzinako Egipto faraoitarraren Historia, eta, beraz, Egiptoko I. dinastia abiaraziz. Bateratzea gorabehera, administratiboki, tokiko estatuak mantendu ziren, beranduago nomoak izango zirenen jatorria: Egiptoko III. dinastiaren aurrekoak dira Goi Egiptoko 16 nomo eta Behe Egiptoko beste 10.


 Egiptoko I. dinastiako faraoien zerrenda 
 Izena Iruzkinak Erregealdia  Narmer  Menes ere deitua, Antzinako Egiptoko lehen faraoitzat eta I. dinastiako sortzailetzat hartzen da.  K.a. 3050-K.a. 3007Aha  Medikuntzaren artea praktikatu eta Nubia eta Libian borrokatu zuen  K.a. 3007-K.a. 2975Neithotep  Aharen balizko emaztea eta bere seme Dyerren erregeordea   Dyer  Libanorekin komertziatu zuen, Sekhaten lurraldea, Sinairen eta Kanaanen zati bat konkistatu zituen, Buto eta Depen borrokatu zuen Egipto bateratuz  K.a. 2974-K.a. 2927 Meritneit  Dyerren emaztea eta bere seme Dyeten erregeordea  Dyet  Egiptotik kanpora espedizioak egin zituen, gosete handi batek hondatu zuen Egipto  K.a. 2927-K.a. 2914Den  Sinain borrokatu zuen, herrialdearen padroi orokor bat egin zen  K.a. 2914-K.a. 2867Adyib  Usurpatzailetzat hartua izan zen, garai nahaspilatsua izan zen.  K.a. 2867-K.a. 2861 Semerkhet  Usurpatzailetzat hartua, bere garaian mirari ugari gertatu ziren  K.a. 2861-K.a. 2857 Qaa  Bere Saqqarako hil multzoa, Egiptoko historian, hil tenplua duen lehena da.  K.a. 2853-K.a. 2828

 Datazioa Jürgen von Beckerathen arabera, Narmer izan ezik.

 Faraoien biografia 
 Narmer, Menes Tisekoa Manetonen arabera, Egiptoren bateratzailea eta Egiptoko I. dinastiako lehen faraoia izan zen. I. dinastia zein II.a, tinistar deituak dira, dinastia hauetako faraoiak, jatorriz Tinis hirikoak baitziren, Goi Egipton. Narmerren erregealdia, zehaztasun handirik gabe, K.a. 3100ean data daiteke. Ondorengo egiptoar tradizioak, faraoi honi, Menfis hiriaren fundazioa eta, hiri honetan, Ptah jainkoaren tenplua eraiki izana ematen dio. Ehizaldi batean jasan zituen zauriengatik hil zen.

 Aha da bere ondorengoa, Iti deitua Abidoseko Errege Zerrendan, eta Manetonek Atotis deitua. Bere izenak, "gerlaria" esan nahi du. Nubiarren aurka borrokatu zuen eta tenplu bat eraiki zuen Neit jainkosaren omenez Saisen, berriki erantsitako Behe Egipton. Hilobi bat du Abidosen eta zenotafio bat Saqqaran (Emeryk, Menes edo Narmerrekin identifikatzen du).

 Dyer da hirugarrena, Aharen oinordekoa. Sinain eta Nubian borrokatu zuen, Niloren bigarren urjauziraino iritsiz, ondoren Buheneko gotorlekua izango zenetik gertu aurkitutako grabatu batek adierazten duen bezala. Litekeena da libiarren aurkako kanpaina bat zuzendu izana. Bere ezkontidea Merytneit izan zen, honi buruz, bere hilobia ezagutzen delarik. Dyerren hilobia, Abidosen aurkitu zen, hirurehun morroi baino gehiagorekin batera lurperatua, ustez, erailak, beste bizitzan ere zerbitza zezaten.

 Meritneit, Dyerren ezkontidea eta emaztea da laugarrena, tronura, Dyer hil ondoren iritsi zena. Litekeena da Egiptoko lehen emakumezko gobernaria izatea, Dyetekin batera elkargobernaria izanez. Garai honetako erregeen artean ohikoa zen bezala, hilobi bat eta zenotafio bat izan zituen, Abidosen eta Saqqaran. Biak, errege mailakoak dira bere tamaina eta egituragatik. Egiptologo batzuk adierazi dutenaren arabera, Dyet edo Den faraoiekin elkargobernaria izan zen erregina bat izan liteke (Edwars), Den faraoia oraindik adin txikikoa zen bitartean. Izenak, "Neiten maitea" esan nahi du, Neit, Behe Egiptoko jainkosa bat zelarik, Egiptok, hamarkada gutxi batzuetan, bere bi lurralde nagusien artean lortu zuen elkartze maila erakusten duena.

 Den (edo Udimu), datu gehien dauden faraoia da. Bere Nebty izena (titulaturetako bat zena), Semti izan zen, eta Heseptirekin identifikatu da Abidoseko Errege Zerrendan eta Usaphaidosekin Manetonen kroniketan. Errege honek, Sinairako kanpaina ugari antolatu zituen, beduino nomadek jada esplotatzen zituzten malakita meatzeak defendatzeko. Bere erregealdian, Heb Sed izeneko jaia ospatu zen, honek, gutxienez hogeitamar urteko erregealdia izan zuela pentsarazten duelarik, oso kontuan hartu beharreko adina, garai arteko bizi itxaropena kontutan hartuz gero. Datu honek, errege, oso gazterik bihurtu zela pentsarazten du, eta bere amak erregeorde bezala gobernatu zuela dioen hipotesia sendotzen du. Bere errgegealdian, abere errolda bat egin zen. Erregeak, hipopotamo bat ehizatu zuen, eta Herishef lakua bisitatu zuen Herakleopolisen. Bere erregealdian, Hemaka izeneko goi funtzionario bat agertzen da, honen funtzioak, aurreko garaietako bisir edo chatyen antzerakoak zirenak. Abidoseko hilobia, nahiko txikia da, eta, inguruan, mirabeen beste 130 hilobi ditu. Iparraldeko hilobia, sekula ez da sakon ikertu, eta Hemakari zein faraoiari berari ematen zaio.

 Adyib, Merbapen deitua Abidoseko Errege Zerrendan eta Miebidos Manetonek, Saqqarako Errege Zerrendan agertzen den lehen erregea da, bere izena, bere ondorengoak partzialki ezabatu zuen arren, honek, gatazka dinastikoen garai bat zela iradokitzen duelarik. Datu hau, dirudienez, Abidoseko bere hilobiaren tamaina txikiak berresten du. Saqqarako hilobiak, arkitektura elementu eboluzionatuagoak ditu, eraikuntza tekniken aurrerapena isladatuz.

 Semerkhet, Adyiben oinordekoa, ez da oso ezaguna. Heb Sed bat ospatu zuen. Bere hilobia, Abidosen dago, baina ez da Saqqarako bere zenotafioa aurkitu.

 Qaa, dinastia honetako azken faraoia izan zen, Kebeh deitua Abidoseko Errege Zerrendan, Bienekes Manetonentzat, faraoi honi buruz gutxi ezagutzen delarik. Bere hilobia Abidosen dago, eta, bere zenotafioa, Saqqaran.

 Faraoien zibilizazioaren pizketa 
Kultura konplexu baten lehen zantzuak, Nilo ibaian zehar eta ibai honen deltan hiri txikien agerpenarekin agertzen hasten dira.

Harreman kultural, komertzial edo dominaziokoak errazteko:

 Hieroglifo idazkera garatzen hasten da.
 Lehen anatomia tratatua idazten da, Manetonek, tratatu honen egiletza, Atotis edo Aha faraoiari ematen diolarik.
 Errege Zerrendak erregistratzen hasten da.
 Ezagutzen den lehen Heb Seda ospatzen da.
 Lurperaketa erritualak antolatzen dituzte Abidos eta Saqqarako errege nekropolietan
 Arkitekturaren garapen handia dago, adobez egina, Hierakonpolis, Abidos eta Saqqaran
 Ezagutzen den lehen "errege zerrenda": Denen zigilu-inpresioak. Lehenengo bost faraoiak aipatzen ditu.

 Estatu ekonomia Antzinako Egipton 
 Antzinako Egipton, lurra, errege-jainko haragituaren jabetzakoa da, orotara, ekoizpen unitatetzat hartua, berau lantzen duen pertsonalarekin, eraikinekin, tresnekin eta abereekin batera. Ekoizpen unitate hauek, arlo zentralizatuen barnean administratzen dira, hutak (gotorlekuak), edo hiriak (niut), zuzenean administrazio zentralaren mende egon daitezkeenak edo instituzioei eman daitezkeenak (tenpluak, errege hil instituzioak), edo baita funtzionarioei ere, Estatuaren zerbitzura betetako karguen ordain bezala.
 Jabetza pribatua, hasiera batean behintzat, ez da existitzen, baina, karguan oinordetzaren bidez, eta, batez ere, hil hornikuntzen bidez, ez dago zalantzarik laster asko, familia handiek arlo garrantzitsuak monopolizatu zituztela. Hauek, administrazioaren begiradapean geratzen dira, igortze kasuan, eta pertsonalak izaten jarraitzen dute, erabat higiezinak diren ondasunen kasuan gertatzen ez dena (egoitza salmenta kontratuak).
 Nekazaritza ekonomia, K.a. III. milurtekotik aurrera agertzen da. Nekazaritza bere mende dagoen instituzioak adostutako kuota sistema batekin funtzionatzen du, soberakina eros daitekeelarik, eta, orduan, kontsumorako eta elkartrukerako balio dezakeelarik. Sistema honek, abeltzaintza, artisautza eta arrantzarentzako ere funtzionatzen du. Artisautzaren kasuan, funtzionarioentzat eta instituzio ezberdinen artean bezala, Estatuak, berbanatze soldatak aplikatzen ditu.
 Faraoien Egiptok txanpona sekula ezagutu ez badu, laster, prezioak, txanpon patroi baten arabera balioztatu ahal izan ziren (kobrea, zilarra, urrea).
 Haranaren emankortasunak, aberastasunak eta K.a. III. milurtekoaren hasieran garatutako ekoizpenen dibertsitateak, sistema honekin, iraute ekonomia bat eta berbanatze zehatz bat eratzea ahalbidetu zuen, non eskasiak eta goseak, oso ez ohikoak izaten jarraitzen duten.
 Kanpo elkartruke guztiak, Estatuaren monopolioa dira. Lehengaien hornikuntza (harribitxiak, kobrea, urrea, zura), meatokietan, (Sinai, Arabiar mendiak, Nubia) denbora baterako esplotazio espedizioen bidez egiten da, edo urrunagoko tokietara (Ekialde Hurbila eta Ertaina) eginiko merkataritza espedizioen bidez. K.a. III. milurtearen hasierako hilobietan, bereziki I. dinastiaren lehen zatian, siriar-palestinar zeramikaren ugaritasunak (Antzinako Brontze Aroa II), kontaktuen intentsitatea frogatzen du. Nazioarteko elkartruke hauentzat, egiptoar urreak, ziuraski, funtsezko papera izan zuen.

erdian|thumb|600px|Abidoseko Errege Zerrenda. 1.etik 8.erarteko kartutxoak

 Erreferentziak Errege Zerrendetan eta datu arkeologikoak 
Günther Dreyerrek, Abidoseko Umm el-Qaabeko errege hilerrian (1985-95), honako hauen izenak zituzten zigilu markak aurkitu zituen:

 (Narmer, Aha, Dyer, Uadye, Den, Adyib, Semerkhet eta Qaa) eta
 (Narmer, Aha, Dyer, Uadye, Den eta Merytneit), ordena horretan, dinastia honen oinordekotza ordena berretsiz.

Horusen izenaAbidoseko Errege ZerrendaSaqqarako Errege ZerrendaPalermoko HarriaTurineko Errege KanonaSexto Julio Afrikano  Eusebio ZesareakoaUmm el-Qaabeko Zigiluak, AbidosK.a. urtea  (± 100) Narmer MeniMeni Menes de Tis  Menes de Tis Narmer3050 - 3007 Aha Teti Aha Atotis  Atotis Aha3007 - 2975       (Neithotep) (Erregeordea)Dyer Iti  Itit It(i) Kenkenes  Kenkenes Dyer2974 - 2927      Meritneit (Erregeordea)Dyet Ita   Ita Uenefes  Uenefes Dyet 2927 - 2914 Den Semti   Semti Usafaidos  Usafais Den2914 - 2867 Adyib Merbiape Merbiape   Miebidos  NiebaisAdyib 2867 - 2861 Semerkhet Semsem Semsem Semempses  Semempses Semerkhet2861 - 2857 Qaa Kebeh Kebeh  Kebeh Bienekes  Ubientes Qaa 2853 - 2828 

 I. Dinastiaren kronologia 
Honako egiptologo hauek estimatutako kronologia:

Lehen faraoia:

 Narmer (Menes)
 K.a. 3150-K.a. 3125 (Grimal)
 Aha
 K.a. 3007-K.a. 2975 (von Beckerath)
 K.a. 3000-K.a. 2980 (Schneider)

Azken faraoia:

 Qaa
 K.a. 2870-K.a. 2850 (Krauss)
 K.a. 2960-K.a. 2926 (Grimal)
 K.a. 2853-K.a. 2828 (von Beckerath)
 K.a. 2818-K.a. 2793 (Malek)

 Hipotesiak Egiptoko lehen faraoiaren nortasunari buruz 
Gehiengoaren iritziz, lehen faraoia eta Egipto bateratu zuena, Horus Narmer izan zela da (ondoren Meni deitua Abidoseko Errege Zerrendan eta Turineko Errege Kanonean, Menes Manetonek eta Men edo Min Herodotok). Hipotesi hau, H. Frankfort, Emery eta Gredseloff bezalako espezialistek defendatzen dute.

Beste hipotesi bat, lehena, Menes izango litzatekeela da, ondoren Horus Aha deitua. Hau, H. Mullerrek defendatzen du, Abidoseko Taulatxoak interpretatuz.

Beste teoria batek, bata bestearen atzean, Narmer, Menes, Aha eta Dyerrek gobernatu zutela dio. Drioton eta Vandierrek defendatzen dute.

Beste hipotesi batek, lehen faraoia Aha izan zela dio. Von Beckerath eta Schneiderrek defendatzen dute, herrialdearen bateratzailetzat hartuz.

 Egipto nola bateratu zen dioten hipotesiak 
Egiptoar estatuaren eraketa, eztabaidagai da. Emaitza bezala egiptoar estatua bateratzea eman zuten faktore, arrazoi eta prozesu ezberdinak azaltzen saiatzen diren zenbait teoria daude:

Jatorri baketsu bat defendatzen dutenak, merkataritza harremanetan oinarrituak: Trigger, Wildung eta Köhler

Gerra, inbasioa eta beste gatazka batzuen bidez: Kaiser, Helck eta von der Way

Elkarren artean elkarreragiten duten zenbait faktoreren uztarketa: Hoffman, Kemp eta Bard

 Kanpo estekak 
 Genealogia, Erregeak eta Erresumak, Egiptoko I. Dinastia

Kategoria:Antzinako Egiptoko dinastiak